Finnkampen
Finnkampen, Den årlige atletiklandskamp mellem Finland og Sverige, idrætsbegivenhed, som årligt finder sted ved månedsskiftet august-september på skift i Finland og Sverige. I Finland afholdes den almindeligvis på Olympiastadion i Helsinki, mens den i Sverige traditionelt har fundet sted i Stockholm, dog har Gøteborg stået for det svenske værtskab siden 1999.
Landskampen, som i Sverige kaldes Finnkampen, og Suomi-ottelu af finsksprogede, kaldes tilsvarende i Finland for Sverigekampen af svensktalende og Suomi-Ruotsi-maaottelu af finner. Den afholdtes første gang 5.-9.9.1925 på Helsingfors Djurgårdens idrottsplan (fi. Eläintarhan kenttä), og er afholdt hvert år siden på nær i krigsårene 1941-1944. Den har siden slutningen af 1980’erne været den eneste tilbageværende landskamp i atletik i verden mellem to nationer, og det er stadig en vigtig sportskulturel tosproget begivenhed i begge lande.
Kvinder deltog første gang i 1951 og drenge og piger første gang i 1970, idet idrætsbegivenheden består af fire landskampe: en herrelandskamp, en damelandskamp, en drengelandskamp og en pigelandskamp. Der kæmpes i alt i 20 idrætsdiscipliner.

Finnkampens finske hjemmeside
